ওয়াই-ফাই প্রযুক্তির সাথে আমরা কিছুটা পরিচিত হলেও ওয়াই-ম্যাক্স প্রযুক্তি একেবারেই নতুন। ওয়াই-ম্যাক্সকে ওয়াই-ফাই এর হাইব্রিড বলা হয় কারণ ওয়াই-ফাই থেকে অনেক বেশী পরিসরে ওয়াই-ম্যাক্সর নেটওয়ার্ক স্থাপিত হয় এবং থ্রিজি বা ওয়াই-ফাই থেকে অনেক দ্রুত তথ্য আদান প্রদান করা যায়। নকিয়া তাদের পরবর্তী এন সিরিজের ট্যাবলেট পিসিতে বিল্ট-ইন ওয়াই-ম্যাক্স মডেম যুক্ত করবে যা আগামী বছরে বাজারে আসবে। নকিয়ার এই নতুন ট্যাবলেট পিসিতে থাকবে লিনাক্স অপারেটিং সিস্টেম এবং ইন্টেলের ব্রড পিক ওয়াই-ম্যাক্স চিপসেট। ইন্টেলের এই চিপস সেন্ট্রিনো ল্যাপটপে সমর্থন করবে। আগামী বছরের শুরুতে নকিয়ার এই ওয়াই-ম্যাক্স সম্বিলত ট্যাবলেট পিসি যুক্তরাষ্ট্রের বাজারে পাওয়া যাবে, যা স্প্রিন্ট নেক্সটেল কর্পোরেশনের নেটওয়ার্কের মাধ্যমে ব্যবহার করা যাবে। তবে সহসাই বিশ্বের অনান্য বাজারে নকিয়ার এই পণ্য আসবে না। এছাড়াও বছরের শেষের দিকে এসার, তোশিবা, মিতসুবেশি, প্যানাসোনিক, লেনোভো, আসুসটেক -এর ওয়াই-ম্যাক্স সম্বিলত সেন্ট্রিনো ল্যাপটপ বাজারে আসবে। বর্তমানে বাজারে থাকা নকিয়া এন৮০০ মডেলের ট্যাবলেট পিসিতে (৮০০ x ৪৮০) ওয়াই-ফাই এবং ব্লু-টুথ রয়েছে, যা একই সাথে সেলুলার নেটওয়ার্ক সমর্থন করে এবং মোবাইলের সাথে সংযোগ স্থাপন করতে পারে।